Document ID: /roh_data/filtered/fineweb-2-filterrobots_roh.jsonl.gz/55701

crutsch da flottar
Zezras, senza data
Ils flums èn daventads en il temp medieval las vias da transport las pli impurtantas e favuraivlas. Sin il Rain manavan ils flottaders persunas e rauba vers il Lai da Constanza. Il viadi cumenzava il pli baud a La Punt/Rehanau, damai che las auas privlusas ed incalculablas plinensi permettevan strusch in viadi sin ina puntera.
Cunzunt la materia prima lain vegniva transportada sin l'aua. En periodas d'aua auta tramettev'ins ils bists sin lur viadi. Cun crutschs da flottar sco noss object manevrav'ins ils bists e las punteras.
La regulaziun da l'utilisaziun dals guauds tras novas leschas forestalas, ma era la meglieraziun da las vias per il traffic sin la terra, han vers la fin dal 19avel tschientaner manà a la fin la lavur dals flottaders grischuns sin il Rain.